Cei care își doresc să meargă la festivalurile UNTOLD sau Neversea pot obține intrare gratuită pentru o zi. Condiția este aceea de a dona sânge, în cadrul campaniei Blood Network ajunsă la a X-a ediție.Printre centrele de transfuzie unde cei interesați pot merge pentru a dona se numără și cel de la Ploiești.
„Anul acesta, fanii UNTOLD sau Neversea din zece orașe din țară pot fi eroi și prin donarea de sânge. București, Craiova, Giurgiu, Târgu-Mureș, Zalău, Constanța, Târgu-Jiu, Ploiești, Cluj și Timișoara sunt locurile unde cei generoși pot face acest gest nobil”, au precizat organizatorii campaniei.
Cei care donează sânge la caravana mobilă, între orele 8:00 și 14:00, și se înscriu în baza de date „Și Eu Donez” primesc un bilet de o zi pentru prima zi de festival la UNTOLD sau Neversea 2024.
Până în prezent peste 60.000 de vieți au fost salvate cu ajutorul a peste 18.000 de donatori din întreaga țară.